Toshkentda 29-oktabr kuni havo harorati +20 darajagacha ko‘tariladi

O‘zbekistonning aksariyat hududlarida 29-oktabr, shanba kuni kuni yog‘ingarchilik kutilmaydi. Bu haqda “O‘zgidromet” markazi xabar bermoqda.

Xabar berishlaricha, 29-oktabrga o‘tar kechasi O‘zbekistonning tog‘li hududlarida havo harorati +1...+6 daraja, Buxoro, Navoiy viloyatlarida +3...+8 daraja, Qashqadaryo va Surxondaryo viloyatlarida +5...+10 daraja, qolgan barcha hududlarda, xususan, Toshkent shahrida +7 darajagacha iliq bo‘ladi.
Shanba kuni kunduzi Qoraqalpog‘iston Respublikasi va Xorazm viloyatida havo harorati +6...+11 daraja, mamlakatning tog‘li joylarida + 8...+13 daraja, Qashqadaryo va Surxondaryo viloyatida +20...+25 daraja, qolgan barcha hududlarda, xususan, Toshkent shahrida +20 darajagacha iliq bo‘lishi kutilmoqda.
“O‘zgidromet” axborotiga ko‘ra, 29-oktabrga o‘tar kechasi va 29-oktabr kuni kunduzi faqat Qoraqalpog‘iston Respublikasi va Xorazm viloyatining ayrim hududlarida yomg‘ir yog‘ishi mumkin.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.